***Harper's Island*** je američka horor TV serija produkcijske kuće CBS, snimana tokom 2009. Radnja je bila smeštena na ostrvo u blizini Sijetla, a protagonisti gosti na venčanju koji su suočeni sa serijskim ubicom koji ih ubija jednog po jednog.

U Srbiji je prikazivana tokom 2010. na Prvom kanalu RTS-a pod naslovom ***Harperovo ostvro***. U Hrvatskoj je prikazivana na programu Nova TV pod naslovom ***Otok smrti***.

Glumci do poslednjeg trenutka nisu znali šta će biti sa njihovim likom kako bi bili što uverljiviji. U svakoj epizodi dogodi se jedno ili više ubistava.

Priča
-----

Nesređeni porodični i ljubavni odnosi, samo su okosnica radnje serije u kojoj svaki novi nastavak donosi sve šokantnije događaje.

Priča počinje kada Ebi Mils dolazi najboljem prijatelju Henriju na venčanje. On se ženi devojkom svojih snova, lepom i bogatom naslednicom, Triš Velington. Proslava se održava nedaleko od Sijetla, na ostrvu Harper, koje je poznato po seriji nerešenih ubistava koja su se dogodila pre sedam godina.

Niko ne zna šta za Ebi znači povratak na ostrvo. Naime, među žrtvama misterioznog ubice koji je doneo strah na mirno i živopisno ostrvo, bila je i njena majka. Kasnije je zločinca ubio Ebin otac, lokalni šerif.

Međutim, nedelju dana pred venčanje, zvanice misteriozno nestaju i umiru. Svaki novi dan poguban je za goste, a šerif iz bezbednosnih razloga zabranjuje napuštanje ostrva, čime ostavlja žrtve na milost i nemilost nepoznatom ubici. Svadbeno slavlje i nedelju dana planirane zabave pretvara se u surovu borbu za život.

Problemi tu ne prestaju. U takvoj pometnji, svi su osumnjičeni, svi skrivaju tajnu, ali i svima preti smrt. Zvanice počinju da sumnjaju da se potencijalni ubica krije među njima.

Previše osumnjičenih, premalo vremena i stalna ubistva dodatno uzburkavaju tajne koje pojedini stanovnici kriju godinama. Henri i Triš planirali su vančanje iz bajke, ali se bajka pretvorila u bespoštednu borbu za preživljavanje.

Ubica je onaj u koga niko ne sumnja.

Uloge
-----

| Glumac: | Uloga: |
| --- | --- |
| Ilejn Kesidi | Ebi Mils |
| Kristofer Goram | Henri Dan |
| Met Bar | Kristofer *Sali* Salivan |
| Đina Holden | Šej Ejlen |
| Keti Kesidi | Patriša *Triš* Velington |
| Kasandra Sotel | Medison Ejlen |
| Brendon Džej Maklaren | Deni Bruks |
| Si Džej Tomason | Džimi Mens |
| Džim Biver | Šerif Čarli Mils |
| Kameron Ričardson | Kloi Karter |
| Klodet Mink | Ketrin Velington |
| Adam Kempbel | Kal Vandeuzen |
| Ričard Burdži | Tomas Velington |
| Viktor Vebster | Hanter Dženings |
| Din Čekvala | Džej Di Dan |
| Heri Hamlin | Čika Marti Dan |
| Dejvid Levis | Ričard Ejlen |
| Kris Gauder | Malkolm Ros |
| Šon Rodžerson | Džoel But |
| Ember Boriki | Bet Berington |
| Sara Smit | Lusi Daramur |
| Ben Koton | Šejn Pirs |
| Ana Mi Rotledž | Keli Siver |
| Eli Libert | Niki Bolton |
| Beverli Eliot | Megi Krel |
| Kalum Kit Reni | Džon Vejkfild |
| Din Vrej | Kol Harkin |

Vanjske veze
------------

* Official website
* Harper's Globe Arhivirano 2009-07-10 na Wayback Machine-u
* *Harper's Island* na sajtu IMDb
* Episodes of Harper's Island at YouTube (requires Adobe Flash)
* Harper's Island[*mrtav link*] at Metacritic
* „Exclusive Interview With Latest Victim Beth".